|  |
| --- |
| **Vejledning til skabelonen!**  Formål:  Dette skema kan anvendes som støtte i forbindelse med de overvejelser om valg af indkøbsprocedure mv., som skal foretages, når statsinstitutioner indgår egne aftaler om indkøb af varer eller tjenesteydelser. Skemaet kan evt. anvendes som dokumentation af de overvejelser, som er gennemført.  Når statslige institutioner ønsker at indkøbe varer eller tjenesteydelser, skal de ifølge Finansministeriets ”Cirkulære om indkøb i staten” følge den statslige indkøbskaskade. Det indebærer, at statsinstitutionerne i prioriteret rækkefølge skal anvende:   1. Forpligtende fællesstatslige aftaler (i praksis forpligtende aftaler, der er indgået af Økonomistyrelsen og SKI) 2. Fællesstatslige aftaler, der ikke er forpligtende for den pågældende institution, eller frivillige aftaler indgået af SKI 3. Egne aftaler, hvis behovet ikke kan dækkes af ovenstående aftaler, eller hvis anvendelse af aftaler omfattet af nr. 2 ikke vurderes hensigtsmæssig   En oversigt over gældende fællesstatslige aftaler findes på Økonomistyrelsens hjemmeside.    Vejledning til skemaet:   * Røde tabeller skal udfyldes som angivet i tabellerne * Lyse tekstbokse indeholder vejledningstekst og skal være en del af dokumentet ved færdiggørelse * Grå tekst/tekstbokse indeholder vejledningstekst og skal slettes, inden dokumentet færdiggøres   Opdateret d. 26. marts 2020 |

**OVERVEJELSER OM INDKØB**

|  |
| --- |
| 1. **Beskriv indkøbet og formålet hermed** |
|  |

|  |
| --- |
| 1. **Angiv begrundelse for, at de eksisterende fællesstatslige rammeaftaler og SKI-aftaler ikke kan anvendes i forbindelse med det konkrete indkøb, samt hvilke aftaler der er overvejet anvendt** |
| *[Det kan fx være uhensigtsmæssigt at anvende en SKI-aftale, hvis der er behov for andre bestemmelser end dem, der er fastlagt i rammeaftalen.]* |

|  |
| --- |
| Næste trin i vurderingen er, om din institution har egne aftaler, eller om du selv skal foretage et indkøb. Hvis du skal foretage et nyt indkøb, skal du vurdere, om indkøbet er udbudspligtigt og i givet fald, hvordan indkøbet skal foretages. Er der fx tale om en opgave, din institution eller andre statslige institutioner selv kan løse, er der ikke udbudspligt, da opgaven løses in-house. Der findes andre undtagelser til udbudspligten i udbudslovens kapitel 2.  Vær opmærksom på, at selvom dit indkøb er undtaget udbudspligt, vil det stadig være underlagt de EU-retlige principper, hvis det har klar grænseoverskridende interesse jf. pkt. 5 nedenfor.  Værdien af dit indkøb er afgørende for valg af indkøbsprocedure. Værdien skal sammenholdes med de gældende tærskelværdier. |

|  |
| --- |
| 1. **Angiv indkøbets forventede værdi (ekskl. moms)** |
| *[Den forventede værdi af et indkøb er det samlede beløb, der efter dit skøn skal betales til leverandøren for gennemførelsen af indkøbet, for hele kontraktperioden. Du skal medregne enhver form for optioner, herunder eventuelle forlængelser af kontrakten, præmier eller betalinger til ansøgere eller tilbudsgivere. Værdien opgøres ekskl. moms. Desuden skal det indgå i overvejelsen, om det planlægges, at der skal indkøbes flere ensartede varer/tjenesteydelser i nær fremtid.]* |

|  |  |
| --- | --- |
| **Tærskelværdier**  Tærskelværdien for indkøb af varer og tjenesteydelser for statslige myndigheder er på 1.036.259 kr.  For indkøb af sociale og andre specifikke tjenesteydelser (også kaldet ”light-regimet[[1]](#footnote-1)”) er tærskelværdien på 5.591.325 kr. | |
|  | |
| 1. **Er indkøbets værdi over tærskelværdien?** | | |
| Ja  Hvis ja, skal der foretages et udbud efter procedurerne i udbudslovens afsnit II (EU-udbud)[[2]](#footnote-2) eller III (”light-regimet”).  Resten af skemaet udfyldes ikke. | Nej  Hvis nej, fortsæt i skemaet. | |

|  |
| --- |
| **Klar grænseoverskridende interesse**  Når du skal indgå aftaler om varer eller tjenesteydelser med en værdi under EU-tærskelværdierne, skal du vurdere, om indkøbet har en klar grænseoverskridende interesse – dvs. om udenlandske virksomheder kan have interesse i at byde på indkøbet. Skema 5 guider dig igennem de spørgsmål, du skal forholde dig til, for at kunne foretage den samlede vurdering af, om dit indkøb har en klar grænseoverskridende interesse. Der er ingen nedre beløbsgrænse for disse vurderinger, og du skal derfor foretage vurderingen ved alle indkøb under tærskelværdien. |

|  |  |  |
| --- | --- | --- |
| 1. **Vurdering af, om indkøbet har en klar grænseoverskridende interesse** | | |
| **A) Indkøbets genstand:** | | |
| Særligt for tjenesteydelser: | | |
| Kræver opgaven, at der kommunikeres på dansk i skrift og/eller tale? *(Fx hvis opgaven består i at udarbejde et dansksproget materiale, eller hvis der er behov for dansktalende personale. Hvis ja, kan det tale imod en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| Kræver udførelsen af opgaven særlig viden om danske regler eller en særlig indsigt om det danske marked? *(Hvis ja, kan det tale imod en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| Særligt for varekøb: | | |
| Kræver varen særlig tilpasning til det danske marked eller service på dansk/i Danmark? *(Hvis ja, kan det tale imod en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| Kan varen nemt og billigt transporteres? *(Hvis ja, kan det tale for en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| **B) Indkøbets anslåede værdi:** | | |
| Har indkøbet en forventet høj økonomisk værdi?  *(Med høj værdi kan menes tæt på tærskelværdien. Jo større værdi, jo større interesse må indkøbet antages at have for udenlandske virksomheder. Hvis ja, kan det tale for en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| **C) Markedsforhold:** | | |
| Er der få nationale virksomheder inden for branchen? *(Er der få nationale virksomheder, kan det betyde, at udenlandske virksomheder vil have større interesse i en opgave. Hvis ja, kan det tale for en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| Har udenlandske virksomheder, efter jeres viden, udvist interesse for eller løst lignende indkøb/opgaver i Danmark? *(Hvis ja, kan det tale for en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| **D) Det geografiske sted, hvor indkøbet skal udføres:** | | |
| Kræver indkøbet/opgaven fysisk tilstedeværelse i Danmark? *(Hvis ja, kan det tale imod en grænseoverskridende interesse.)* | Ja | Nej |
| *Indsæt evt. kommentar/begrundelse:* | | |
| **E) Andre relevante elementer:** | | |
| Har kontrakten en forventet lang løbetid? *(Med lang løbetid menes, om leverandøren fx kan nå at tjene sine penge ind, hvis denne etablerer sig i Danmark for at udføre indkøbet/opgaven. Hvis ja, kan det tale for en grænseoverskridende interesse)* | Ja | Nej |
| *Indsæt evt. kommentar/begrundelse:* | | |
| *Andre relevante elementer end løbetid:* | | |
| **Samlet vurdering** | | |
| *[Indsæt en kort samlet vurdering, hvor alle de forhold, som er behandlet ovenfor, inddrages, og som samlet set taler for, at der er/ikke er klar grænseoverskridende interesse]:* | | |
|  | | |

|  |  |
| --- | --- |
| 1. **Har indkøbet klar grænseoverskridende interesse?** | |
| Ja  Hvis ja, skal der foretages en annoncering efter reglerne i udbudslovens afsnit IV[[3]](#footnote-3).  Resten af skemaet udfyldes ikke. | Nej  Hvis nej, fortsæt i skemaet. | |

|  |  |
| --- | --- |
| **Indkøb på markedsmæssige vilkår**  Forud for indgåelse af vare- og tjenesteydelseskontrakter uden klar grænseoverskridende interesse skal du sikre dig, at indkøbet foregår på markedsmæssige vilkår[[4]](#footnote-4). Dette kan eksempelvis ske ved, at der:   * gennemføres en markedsafdækning og indhentes ét tilbud, * indhentes to eller tre tilbud eller * foretages en annoncering.   Nedenfor angives, hvordan indkøbet er foregået. Såfremt du foretager en annoncering eller en tilbudsindhentning af mere end ét tilbud, vil dokumentationen for indkøbet være i form af de modtagne tilbud og evalueringen af disse. Ved markedsafdækning angives processen herfor nederst i tabellen nedenfor. | |
|  | |
| 1. **Hvordan er det vurderet, at indkøbet sker på markedsmæssige vilkår?** | |
| Indkøbet er foregået ved annoncering |  |
| Der er indhentet mere end ét tilbud |  |
| Der er gennemført en markedsafdækning og indhentet ét tilbud (anfør, hvorledes det er sket nedenfor) |  |
| Det er foregået på anden måde (anfør, hvorledes det er sket nedenfor) |  |
| *Skal kun udfyldes ved brug af markedsafdækning, eller hvor markedsværdien er anslået på anden måde (i andre tilfælde fremgår den evt. annoncering og de indhentede tilbud af sagen) – Angiv, hvordan markedsafdækningen er gennemført [fx vilkår og pris er afdækket ved tidligere indkøb, brancheerfaring, det generelle prisniveau på markedet er undersøgt mm. – og udfyld derefter pkt. 8 med begrundelse for valg af leverandør.]*  Vurdering af markedsværdi er foretaget således: | |

|  |
| --- |
| 1. **Angiv begrundelse for valg af leverandør** |
| *[Fx økonomisk mest fordelagtig pga. den bedste kvalitet til prisen, specialist/faglige kompetencer eller laveste pris mv.*  *Angiv ligeledes de leverandører, der har været inddraget i markedsafdækningen.]* |

1. Light-regimet er en ordning, som finder anvendelse på visse kategorier af tjenesteydelser (sociale, sundhedsmæssige og uddannelsesmæssige tjenesteydelser), der ifølge sin natur har en begrænset grænseoverskridende interesse. [↑](#footnote-ref-1)
2. Skabeloner til udbud efter udbudslovens afsnit II kan findes på <https://statensindkob.dk/viden-og-vaerktoejer/statens-faelles-skabeloner/>. [↑](#footnote-ref-2)
3. Skabeloner til udbud efter udbudslovens afsnit IV kan findes på <https://statensindkob.dk/viden-og-vaerktoejer/statens-faelles-skabeloner/>. [↑](#footnote-ref-3)
4. Indkøbet skal følge reglerne i udbudslovens afsnit V, når indkøbet overstiger 500.000 kr. Her skal du sikre dig, at indkøbet foregår på markedsmæssige vilkår, og du skal i øvrigt handle i overensstemmelse med de forvaltningsretlige principper. Forvaltningsmyndigheder er ved alle indkøb uanset værdi underlagt de forvaltningsretlige principper. [↑](#footnote-ref-4)